Ieslodzījuma vietu pārvaldes

atklātas procedūras

"**Apmācību norises vietas nodrošināšanas pakalpojumi**

**(apmācību telpu noma, ēdināšanas pakalpojumi, naktsmītnes)**"

(iepirkuma identifikācijas numurs IeVP 2018/18)

Iepirkuma procedūras ziņojums

Rīgā, 2018. gada 13. martā

**1. Pasūtītājs:** Ieslodzījuma vietu pārvalde (turpmāk – Pārvalde), Stabu ielā 89, Rīgā, LV-1009

**Iepirkuma identifikācijas numurs:** IeVP 2018/18

**Iepirkuma procedūras veids**: atklātais konkurss Publisko iepirkumu likuma (turpmāk – Likums) noteiktajā kārtībā, piemērojot Likuma 10. panta pirmās daļas noteikumus.

**Iepirkuma priekšmets un īss tā apraksts:** Apmācību norises vietas nodrošināšanas pakalpojumi (apmācību telpu noma, ēdināšanas pakalpojumi, naktsmītnes).

**2. Datums, kad informatīvais paziņojums publicēts Iepirkumu uzraudzības biroja mājas lapā:** 2018. gada 28. februāris.

**3. Iepirkumu komisija:**

**Iepirkumu komisijas priekšsēdētāja vietniece:** Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova

**Iepirkumu komisijas locekļi:**

Pārvaldes centrālā aparāta Tiesvedības daļas galvenā juriste virsleitnante Olga Sparāne

Pārvaldes centrālā aparāta Projektu izstrādes daļas vecākā referente virsleitnante Una Zvaigzne

Pārvaldes centrālā aparāta Uzraudzības daļas galvenais inspektors majors Madars Vekmanis

Pārvaldes centrālā aparāta Apsardzes daļas galvenais inspektors majors Vadims Petruhins.

**Iepirkumu komisijas izveidošanas pamatojums**: Pārvaldes priekšnieka 2018. gada 2. janvāra rīkojumu Nr.1 "Par iepirkumu komisijas izveidošanu".

**Sagatavoja:**

Pārvaldes centrālā aparāta Iepirkumu un līgumu daļas galvenā speciāliste kapteine Vineta Vietniece.

**4. Pretendentiem noteiktās kvalifikācijas prasības, saskaņā ar iepirkuma IeVP 2018/18 nolikumā (turpmāk – Nolikums) noteiktām prasībām:**

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | **apliecinājums**, ka pretendentam pēdējo 3 (trīs) gadu (2015., 2016. un 2017. gadā, kā arī 2018.gadā līdz piedāvājumu iesniegšanas brīdim) laikā ir pieredze vismaz 2 (divu) Iepirkuma priekšmetam atbilstošu līgumu izpildē, norādot pieredzi ne vairāk kā par trim iepriekšējiem gadiem. Par Iepirkuma priekšmetam atbilstošu līgumu tiks uzskatīts tāds līgums, kura ietvaros ir izpildīts tāds pakalpojuma apjoms, kas nav mazāks par Nolikuma tehniskajā specifikācijā noradīto apjomu (apliecinājumā jānorāda līguma apjoms un pakalpojuma saņēmēja kontaktpersonas kontaktinformācija). |
| 4.1.2. | vismaz 2 (divas) **atsauksmes** (vienu par apmācību/semināru organizēšanu, otro par ēdināšanas pakalpojumu sniegšanu), no līdzvērtīgu pakalpojumu saņēmējiem, kuriem pretendents sniedzis pakalpojumus pēdējo 3 (trīs) gadu (2015., 2016. un 2017.gadā, kā arī 2018.gadā līdz piedāvājuma iesniegšanas brīdim) laikā. Pretendents var apliecināt savu atbilstību Nolikuma 4.1.2.apakšpunkta prasībām, iesniedzot atsauksmes par kvalitatīvu pakalpojumu sniegšanu, arī no viena pasūtītāja, kuram sniegti attiecīgi pakalpojumi (apmācību/semināru, kā arī ēdināšanas pakalpojumu sniegšana kopā). Atsauksmēs jābūt norādei, ka līgums tika izpildīts noteiktajā termiņā un kvalitatīvi. |
| 4.1.3. | **apliecinājums**, ka pretendents ir reģistrēts, licencēts vai sertificēts Latvijas Republikas vai attiecīgās valsts, kurā tas ir reģistrēts, spēkā esošajos normatīvajos aktos noteiktajā kārtībā. |
| 4.1.4. | **apliecinājums**, ka tam ir kvalificēts personāls viesu izmitināšanas pakalpojumu sniegšanai un pretendentam ir visas Latvijas Republikas normatīvajos aktos noteiktās atļaujas ēdināšanas pakalpojumu sniegšanai pretendenta viesnīcas telpās (savas kvalifikācijas apliecināšanai pretendents var iesniegt sertifikātu). |
| 4.1.5. | **apliecinājums**,ka pretendenta piedāvātāviesnīca atrodas 3 km (trīs kilometru) rādiusā no Pasūtītāja juridiskās adreses Stabu ielā 89, Rīgā. |

Pretendentu iesniegto piedāvājumu atbilstība Nolikuma kvalifikācijas prasībām.

|  |  |  |
| --- | --- | --- |
| Nolikuma apakšpunkta Nr. | SIA "Hotel expert services", reģistrācijas Nr.40003974423 | SIA "Ķemers Business and Law Company", reģistrācijas Nr.44103061476 |
| 4.1.1. | Ir iesniegts/atbilst | Ir iesniegts/atbilst |
| 4.1.2. | Ir iesniegts/atbilst | Ir iesniegts/atbilst |
| 4.1.3. | Ir iesniegts/atbilst | Ir iesniegts/atbilst |
| 4.1.4. | Ir iesniegts/atbilst | Ir iesniegts/atbilst |
| 4.1.5. | Ir iesniegts/atbilst | Ir iesniegts/atbilst |

Pretendentu piedāvājumi ir pareizi noformēti un atbilst Nolikuma prasībām.

**5. Pretendentu nosaukumi, kuri iesniedza piedāvājumus, kā arī piedāvātās cenas un pārbaudes rezultāti attiecībā uz pretendentu, kuram būtu piešķiramas līguma slēgšanas tiesības:**

Pretendentu finanšu piedāvājumi:

|  |  |
| --- | --- |
| **Pretendents** | **Kopējā pakalpojuma līgumcena EUR bez PVN (piedāvājuma izvēles kritērijs)** |
| SIA "Hotel expert services", reģistrācijas Nr.40003974423 | **5 772,01** |
| SIA "Ķemers Business and Law Company", reģistrācijas Nr.44103061476 | **5 577,00** |

SIA "Hotel expert services" un SIA "Ķemers Business and Law Company" finanšu piedāvājumos ir konstatētas aritmētiskas kļūdas.

SIA "Hotel expert services" finanšu piedāvājumā ir nepareizi norādījusi kopējo līgumcenu, tai ir jābūt 13 805,14 EUR, nevis 5 772,01 EUR kā norādīts piedāvājumā, jo 1., 2., un 13.pozīcijā vienas vienības cena tika nepareizi sareizināta ar norādīto vienību skaitu un reižu/dienu skaitu un saskaitīta kopā.

SIA "Ķemers Business and Law Company" finanšu piedāvājumā 2.pozīcijā "Cena kopā (EUR bez PVN) (D=A\*B\*C)" nepareizi norādīta kopējā cena, tai ir jābūt 320,00 EUR, nevis 288,00 EUR, jo vienas vienības cena tika nepareizi sareizināta ar norādīto vienību skaitu un reižu/dienu skaitu.

Saskaņā ar Likuma 41.panta devīto daļu piedāvājumu vērtēšanas laikā pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

Pretendentu finanšu piedāvājumi ar veiktajiem labojumiem:

|  |  |
| --- | --- |
| **Pretendents** | **Kopējā pakalpojuma līgumcena EUR bez PVN (piedāvājuma izvēles kritērijs)** |
| SIA "Hotel expert services", reģistrācijas Nr.40003974423 | **13 805,14** |
| SIA "Ķemers Business and Law Company", reģistrācijas Nr.44103061476 | **5 577,00** |

Ņemot vērā, ka piedāvājuma izvēles kritērijs ir – saimniesiski izdevīgākais piedāvājums ar viszemāko kopējo pakalpojuma līgumcenu EUR bez pievienotās vērtības nodokļa, līguma slēgšanas tiesības būtu piešķiramas:

SIA "Ķemers Business and Law Company", reģistrācijas Nr.44103061476, juridiskā adrese: Murdu iela 19A, Salacgrīva, Salacgrīvas nov., LV-4033.

**6. Pretendenta piedāvājuma izvēles kritērijs.**

"7.1. Piedāvājuma izvēles kritērijs ir piedāvājums, kas atbilst Nolikumā minētajām prasībām un tehniskajai specifikācijai saimniesiski izdevīgākais piedāvājums ar viszemāko kopējo pakalpojuma līgumcenu EUR bez pievienotās vērtības nodokļa (turpmāk – PVN). Kopējā līgumcenā, ir jāiekļauj visi nodokļi (izņemot PVN) un izdevumi, tajā skaitā transporta pakalpojumi, piegādes u.c. izmaksas, kas saistītas ar Nolikuma tehniskajā specifikācijā nenorādītu un neparedzētu darbu izpildi, kas saistīti ar Iepirkuma priekšmetu īstenošanu noteiktajā termiņā un vietā;

7.2. Ja divu vai vairāk piedāvājumu novērtējums ir vienāds, pretendentu, kuram piešķiramas līguma slēgšanas tiesības izvēlas, rīkojot izlozi starp šiem pretendentiem."

**7. Piedāvājumu iesniegšanas termiņš:** 2018. gada 8. marts, plkst.11.00.

**8. Piedāvājumu atvēršanas vieta, datums un laiks:** Ieslodzījuma vietu pārvalde, Stabu ielā 89, Rīgā, LV-1009, 314.kabinetā, 2018. gada 8. martā, plkst.11.00.

**9. Piedāvājuma vērtēšanas kopsavilkums:**

Atbilstoši Likuma 42.panta četrpadsmitās daļas nosacījumiem pasūtītājs, izmantojot Ministru kabineta noteikto informācijas sistēmu, pārbauda un saņem informāciju par pretendentu.

Saskaņā ar E-izziņu sistēmas datubāzes saņemto informāciju pretendentam SIA "Ķemers Business and Law Company", reģistrācijas Nr.44103061476:

– nav pasludināts maksātnespējas process, nav apturēta saimnieciskā darbība, nav likvidācijas.

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt SIA "Ķemers Business and Law Company", reģistrācijas Nr.44103061476, juridiskā adrese: Murdu iela 19A, Salacgrīva, Salacgrīvas nov., LV-4033.

2. Saskaņā ar Likuma 37. panta otrās daļas nosacījumiem, informēt visus pretendentus par Iepirkumu komisijas lēmuma 1.punktā norādīto triju darbdienu laikā pēc Iepirkumu komisijas lēmuma pieņemšanas.

3. Atbilstoši Pārvaldes 2017. gada 12. septembra iekšējiem noteikumiem Nr. 1/16–n.–27 "Iepirkumu organizēšanas kārtība" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līgumu noslēgšanu ar Iepirkumu komisijas lēmuma 1.punktā norādīto pretendentu.

4. Saskaņā ar Likuma 32. panta otro daļu par paziņojumiem par sociālajiem un citiem īpašiem pakalpojumiem, publicēt informāciju Iepirkumu uzraudzības biroja tīmekļa vietnē 10 (desmit) darbdienu laikā pēc tam, kad noslēgts līgums.

Sagatavotājs: V. Vietniece